O‘zbekiston terma jamoasining sobiq bosh murabbiyi Mirjalol Qosimov “Bunyodkor” jamoasiga qaytishi mumkin. “Mirjalol Qosimov “Bunyodkor” jamoasi bosh murabbiyligiga birinchi raqamli nomzoddir”, - dedi klub bosh direktori Baxtiyor Boboyev “Bunyodkor”-“So‘g‘diyona” o‘yinidan keyin berilgan matbuot anjumanida. Uchrashuv poytaxt jamoasining foydasiga 2:0 hisobi bilan yakunlandi. Eslatib o‘tamiz, yaqinda jamoaning bosh murabbiyi Sergey Lushchan iste’foga chiqdi.“Bu masala yaqinda hal qilinadi”, - qo‘shimcha qildi Boboyev.